बेअदबी के रोष में अलग-अलग जत्थेबंदियों ने निकाला रोष मार्च
भास्कर संवाददाता| फतेहगढ़ साहिब
संतखालसा पंजाब सत्कार कमेटी, जत्था दमदमी टकसाल राजपुरा, प्रणाम शहीदों को सत्कार कमेटी लुधियाना सहित दूसरी जत्थेबंदियों ने संयुक्त तौर पर रोष मार्च निकाला। श्री गुरु ग्रंथ साहिब की बेअदबी की घटनाओं और समाधों पर श्री गुरु ग्रंथ साहिब जी का प्रकाश किए जाने का विरोध किया गया। प्रतिनिधियों ने गुरुद्वारा श्री फतेहगढ़ साहिब में एसजीपीसी प्रधान प्रो. किरपाल सिंह बंडूगर के नाम एसजीपीसी सदस्य करनैल सिंह पंजोली और डीसी फतेहगढ़ साहिब को मांगपत्र दिया मौके पर मौजूद एडीसी उपकार सिंह ने मांगपत्र लिया।
जत्थेबंदियों के प्रतिनिधियों ने कहा कि शिरोमणि कमेटी श्री अकाल तख्त के फैसले को लागू नहीं कर रही है। इसे लेकर कार्रवाई की जानी चाहिए। संत खालसा पंजाब सत्कार कमेटी की ओर से जत्थेदार भाई गुरजीत सिंह खालसा ने कहा कि अभी भी कुछ लोग समाधों पर श्री गुरु ग्रंथ साहिब जी का प्रकाश कर रहे हैं। कहा कि गुरुद्वारा साहिब में स्थित भोरा साहिब में श्री अखंड पाठ साहिब का प्रकाश हो रहा है। जबकि भोरा साहिब के ऊपर स्थित दरबार साहिब और गलियारों से संगत निकलती है। उन्होंने कहा कि शिरोमणि कमेटी की ओर से धर्म प्रचार को लेकर करोड़ों रुपए का बजट रहता है पर धर्म प्रचार का काम ज्यादा नहीं हो रहा है।
एसजीपीसी अध्यक्ष के नाम एडीसी उपकार सिंह को मांगपत्र देते अलग-अलग जत्थेबंदियों के प्रतिनिधि।
श्री गुरु ग्रंथ साहिब की बेअदबी रोकने को तुरंत कार्रवाई की मांग
सिखजत्थेबंदियों ने गुरु ग्रंथ साहिब की हो रही बेअदबी को रोकने के लिए कड़े कदम उठाने की मांग की। यह भी मांग की कि जिन गुरु घर में ग्रंथी नहीं रहते वहां पर नितनेम के बाद दरबार के मुख्य गेट को ताला लगाया जाए। इसके अलावा जहां भगत रविदास जी और विश्वकर्मा जी की मूर्ति के बराबर कहीं भी गुरु ग्रंथ साहिब सुशोभित हैं, वहां पर या तो मूर्तियों को हटाया जाए या श्री गुरु ग्रंथ साहिब के स्वरूप को नजदीक के गुरु घर में सुशोभित किया जाए। इस मौके पर संगठनों के सदस्य और अन्य शामिल थे।
hin_Deva bho_Deva hin_Deva hin_Deva awa_Deva hin_Deva hin_Deva